**Μάθημα 20ο**

**Το γράμμα Θθ**

|  |
| --- |
| **Επίπεδο:** Α’ Τάξη**Ενότητα 11η:** Φαγητά και ποτά**Γράμμα:** Θθ**Διάρκεια:** 2 ώρες |
| **Στόχοι μαθήματος**Τα παιδιά στο τέλος του μαθήματος να είναι σε θέση να: -απαντoύν στην ερώτηση ‘Ποιο φαγητό σου αρέσει;’, ‘Τι θέλεις;’ χρησιμοποιώντας το λεξιλόγιο του μαθήματος-εντοπίζουν το γράμμα Θθ σε κείμενο-γράφουν το γράμμα Θθ με την προτεινόμενη φορά -γράφουν λέξεις που συμπεριλαμβάνουν το γράμμα Θθ -διαβάζουν λέξεις και μικρές προτάσεις με το γράμμα Θθ **Προφορικό Λεξιλόγιο****‘**Τι θέλεις;’‘Θέλω …’ τυρί, σαλάτα, σουβλάκια, θαλασσινά, αυγό, κοτόπουλο, μακαρόνια, λαγάνα, παγωτό, σοκολάτα, ελιές.**Προϋπάρχουσα γνώση:**  πίνω, τρώω, Λεξιλόγιο (προφορικά): γάλα, πίτσα, μακαρόνια, σούπα, σουβλάκια, ψάρι, πατάτες, καρότο, σάντουιτς, παγωτό, σοκολάτα |
| **Πορεία δραστηριοτήτων** | **Διδακτικά μέσα και υλικά/Οργάνωση τάξης-παιδιών:** |
| Αφόρμηση (5 λεπτά)Ο/Η εκπαιδευτικός εμφανίζει την εικόνα του μαθήματος και κάνει ερωτήσεις στα παιδιά για να ελέγξει την προϋπάρχουσα τους γνώση (π.χ. Πού βρίσκεται η οικογένεια; Γιατί πήγαν στο πάρκο). Η/ο εκπαιδευτικός εξηγεί τι γιορτάζουμε την Καθαρά Δευτέρα και τι τρώμε. | * ολομέλεια
* εικόνα μαθήματος
 |
| Δραστηριότητα 1 (5 λεπτά)Ο/Η εκπαιδευτικός εμφανίζει ένα καλάθι και λέει στα παιδιά ότι αυτό είναι το καλάθι που έχει ετοιμάσει η μαμά της Άννας και του Ηλία (εναλλακτικά η δραστηριότητα μπορεί να γίνει στο ppt). Toποθετεί τις καρτέλες του μαθήματος στον πίνακα και καλεί τα παιδια να συζητησουν σε ομάδες των 2 και να επιλέξουν τα φαγητά που κατά την άποψη τους περιέχει το καλάθι, θυμίζοντας τους τι τρώμε την Καθαρά Δευτέρα. Έπειτα κάθε ομάδα παρουσιάζει τις απαντήσεις της.Ο/Η εκπαιδευτικός δημιουργεί δυο στήλες στο πίνακα. Στην μια στήλη τοποθετεί τις καρτέλες με τα φαγητά που συνήθίζουμε να τρώμε και στην άλλη τα φαγητά που δεν τρώμε την Καθαρά Δευτέρα.  | * ολομέλεια
* Καλάθι ή παρουσίαση
* εικόνες με τα φαγητά
 |
| Δραστηριότητα 2 (15 λεπτά)Ο/Η εκπαιδευτικός ρωτάει τα παιδια ‘Ποιο φαγητό σου αρέσει;’. Μετά από συζήτηση δίνει σε κάθε θρανίο τις ίδιες εικόνες σε μικρότερο μέγεθος. Ζητάει από τα παιδιά να εργαστούν σε ομάδες, να ρωτήσουν το διπλανό τους τι του αρέσει και να επιλέξουν την ανάλογη καρτέλα. Στο τέλος η/ο εκπαιδευτικός καλεί τα παιδιά να σηκώσουν ψηλά τις καρτέλες με το αγαπημένο τους φαγητό. | * μικρές εικόνες με τα φαγητά
* δυάδες
 |
| Δραστηριότητα 3 (15 λεπτά)Ο/Η εκπαιδευτικός προβάλλει/γραφει το πιο κάτω κείμενο στον πίνακα και αναπαριστά το διάλογο χρησιμοποιώντας τις φιγούρες των ηρώων. Η οικογένεια της Άννας και του Ηλία βρίσκεται στο πάρκο για να γιορτάσει την Καθαρά Δευτέρα.Ηλίας:Πάντα περιμένω με αγωνία την Καθαρά Δευτέρα!Άννα: Και εγώ! Μου αρέσουν πολύ τα νηστίσιμα φαγητά! Ηλίας: Τι έχει μέσα το καλάθι μαμά;Μαμά: Λαγάνες, πατάτες, σαλάτα, ελιές, χούμους και θαλασσινά. Ηλίας: Εγώ θέλω σαλάτα και θαλασσινά!Μαμά: Εσύ τι θα φας Άννα;Άννα: Θα φάω πιο μετά μαμά. Τώρα θέλω να πετάξω χαρταετό!Ηλίας: Θα έρθω και εγώ! Είναι πολύ διασκεδαστικό!Έπειτα κάνει ερωτήσεις κατανόησης στα παιδιά:Τι θέλει η Άννα; Τι θέλει ο Ηλίας;Τι είναι στο καλάθι;Τι θέλουν να κάνουν τα παιδιά πριν το φαγητό; | * ολομέλεια
* -πίνακας
 |
| Δραστηριότητα 4 (10 λεπτά)Ο/Η εκπαιδευτικός ξαναδιαβάζει το κείμενο και αυτή τη φορά σταματάει σε κάθε πρόταση και ζητάει από τα παιδιά να της τα δείξουν χρησιμοποιώντας τις εικόνες που έχουν στο θρανίο τους τα φαγητά που ακούγονται.  | * μικρές εικόνες με τα φαγητά
* δυάδες
 |
| Δραστηριότητα 5 (10 λεπτά)Η/ο εκπαιδευτικός καλεί τα παιδιά να μαντέψουν ποιο κατά τη γνώμη τους είναι το γράμμα που θα μάθουν σήμερα.Αφού τα παιδιά εντοπίσουν το γράμμα Θθ, καλεί έναν μαθητή να κυκλώσει τις λέξεις που περιέχουν το γράμμα στον πίνακα. Έπειτα η/ο εκπαιδευτικός, γράφει το κεφάλαιο Θ και το μικρό θ στον πίνακα και καλεί τα παιδιά να γράψουν το γράμμα στον αέρα με την προτεινόμενη φορά και να επαναλάβουν το ήχο.  | * πίνακας
 |
| Δραστηριότητα 6 (20 λεπτά)Στη συνέχεια τα παιδιά συμπληρώνουν το φύλλο εργασίας. | * φύλλο εργασίας με ασκήσεις για το Θθ
 |
| Δραστηριότητα 8 (10 λεπτά)Τα παιδιά γράφουν στο τετράδιο οριστικού άρθρου τις λέξεις: το καλάθι, τα θαλασσινά, , η λαγάνα, τα μακαρόνια, τα σουβλάκια. | * τετράδιο οριστικού άρθρου
 |
| Δραστηριότητα 9 (10 λεπτά)Ο/Η εκπαιδευτικός τοποθετεί τις εικόνες με τα φαγητά του μαθήματος μέσα στο καλάθι. Τα παιδιά χωρίζονται σε 4 ομάδες. Κάθε φορά δύο ομάδες σηκώνονται και στέκονται σε σειρά. Ο/Η εκπαιδευτικός φωνάζει «Θέλω + φαγητό» και ένα παιδί από την αντίπαλη ομάδα (το πρώτο στη σειρά) τρέχει στο καλάθι να βρει την αντίστοιχη εικόνα και να την πάρει στον/στην εκπαιδευτικό. Τα παιδιά που έπαιξαν πάνε τελευταία στην σειρά και παίζουν τα επόμενα.  | * καρτέλες λεξιλογίου
 |
| Δραστηριότητα 10 (10 λεπτά)Ο/η εκπαιδευτικός επιλέγει δύο καρτέλες από το νέο λεξιλόγιο και τις κρύβει πίσω της/του. Έπειτα καλεί τα παιδιά να μαντέψουν ποια καρτέλα έχει σε κάθε χέρι. Ο/η μαθητής/μαθήτρια που θα βρει τις περισσότερες καρτέλες κερδίζει. | * καρτέλες λεξιλογίου
 |
| Αξιολόγηση (10 λεπτά)Τα παιδιά παρακολουθούν το βίντεο για την Καθαρά Δευτέρα και η/ο εκπαιδευτικός κάνει ερωτήσεις αξιολόγησης (π.χ. Τι φαγητά τρώμε την Καθαρά Δευτέρα;). | [ΕΘΙΜΟ ΧΑΡΤΑΕΤΟΥ 🪁 | Η Καθαρά Δευτέρα στο Νηπιαγωγείο | Εκπαιδευτικά βίντεο για παιδιά - YouTube](https://www.youtube.com/watch?v=I8soi5BwVEk)Εναλλακτικά μπορούν να χρησιμοποιηθούν screenshots από το βίντεο. |